Sèvna
Al Sèvna l'è un fiómm d'la Pruvénzia ed Bulåggna ch'al nass atais a Firenzuola, in Tuschèna da un balatrån in mèz ai mont (Sasso di Castro - 1276 m; Monte Bastione 1190 m, Monte Luario 1140 m, Monte Freddi 1275 m) apanna só d'la Fûta; l'è l'afluänt pió récch d'l Edg', ch'a i dà i 2/3 d'l âcua necesèria, såura tott in estèd. Al Ràggn e al Sèvna i cunfénnen con la cmonna ed Bulåggna a nord e a sud.

Etimologî
Quèl da dîr såura a la parôla: l'azänt al câsca sänper int'la terzûltma séllaba: Sàvena. La parôla la véggn da la langua etróssca da una parôla ch'la vôl dîr fiómm e al Dante Alighieri an in dscårr bèli int'la só Divénna Cumêdia:

Al cåurs
Pôch kilòmeter dåpp da la surzrî, al Sèvna l'äntra int'la pruvénzia ed Bulåggna e al tâja una vâl stratta e drétta cun däl paraid ed sbalêrz. Al travêrsa Pianôr e la periferî ed Bulåggna. Al dé d'incû al s câza int'l Edg' atais a San Lâzer, a 55 km da la surzrî.

I lîber ch'in dscårren
Domenico Benni e Gilmo Vianello, Il torrente Savena la sua valle i suoi mulini (Gruppo Studi Savena Setta Sambro, 2001)
AA.VV., I mulini della Valle del Savena (Provincia di Bologna, 2000)

Guèrda anch
Contrafforte pliocenico

I ligâm
Gruppo di studi Savena Setta Sambro, storia tradizione natura dell'Appennino bolognese
Parco dei Gessi Bolognesi e Calanchi dell'Abbadessa
Consorzio Idice Savena Setta
Consorzio della Chiusa di San Ruffillo e del Canale di Savena

GEOGRAFIA